Document ID: 31998R1265

31998R1265
L 175/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1265/98 НА КОМИСИЯТА
от 18 юни 1998 година
за допълнение на приложението към Регламент (ЕО) № 2400/96 относно вписването на някои означения в „Регистър на защитените наименования за произход и на защитените географски указания“, предвиден в Регламент (ЕИО) № 2081/92 на Съвета относно защитата на географските указания и наименованията за произход на селскостопанските и хранителните продукти
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защитата на географските указания и наименованията за произход на селскостопанските и хранителни продукти (1), последно изменен с Регламент (ЕО) № 1068/97 (2), и по-специално член 6, параграфи 3 и 4 от него,
като има предвид, че съгласно член 5 от Регламент (ЕИО) № 2081/92 Франция и Португалия са предали на Комисията заявления за регистрация както на географски указания, така и на наименования за произход на някои означения;
като има предвид, че е констатирано, че съгласно член 6, параграф 1 от въпросния регламент, тези заявления отговарят на всички изисквания от него, и по-специално съдържат цялата информация, съгласно член 4;
като има предвид, че съгласно член 7 от въпросния регламент не е подадена декларация за противопоставяне след публикуването в Официален вестник на Европейските общности (3) на означенията, фигуриращи в приложението към настоящия регламент;
като има предвид, че вследствие на горното, тези означения следва да бъдат вписани в „Регистър на защитените наименования за произход и на защитените географски указания“ и следователно да бъдат защитени на общностно равнище в качеството си на географски указания и наименования за произход;
като има предвид, че приложението към настоящия регламент допълва приложението към Регламент (ЕО) № 2400/96 на Комисията (4), последно изменен с Регламент (ЕО) № 195/98 (5),
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 се допълва с означенията, фигуриращи в приложението към настоящия регламент, и тези означения се вписват в „Регистър на защитените наименования за произход и на защитените географски указания“, предвиден в член 6, параграф 3 от Регламент (ЕИО) № 2081/92, като защитени наименования за произход (ЗНП) и като защитени географски указания (ЗГУ).
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 юни 1998 година.

Labels: 17
0
3
6
18